Més de 5.000 persones participen en la XIII Festa de la Primavera a Alaquàs
26/05/2008 14:58:00

# Més de 5.000 persones participen en la XIII Festa de la Primavera a Alaquàs

*   26/05/2008 14:58:00
*   [Imprimir](#)
*   Compartir
*    https://www.alaquas.org/documento.asp?id\_do=10608

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10608%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%205.000%20persones%20participen%20en%20la%20XIII%20Festa%20de%20la%20Primavera%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10608/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10608/10608_Form_4.jpg)](https://www.alaquas.org/ficheros/documentos/2008/2/10608/10608_Form_10.jpg "<a href='https://www.alaquas.org/ficheros/documentos/2008/2/10608/10608_Form_10.jpg' target=_blank><i class='fa fa-external-link' aria-hidden='true'></i>.Més de 5.000 persones participen en la XIII Festa de la Primavera a Alaquàs</a>")

Els col·legis participants en el Joc Solidari destinaran més d'11.000 euros per a projectes de cooperació internacional

El passat dissabte 24 de maig Alaquàs va acollir la tretzena edició de la Festa de la Primavera, un encontre infantil, jove i solidari organitzat per l'Ajuntament d'Alaquàs i que com sempre ha comptat amb la col·laboració dels centres escolars i associacions de la ciutat.

A la Festa de la Primavera, que va tindre lloc al parc la Sequieta a partir de les 11 hores del matí, els i les veïnes de la ciutat van poder gaudir de tres espais amb diferents activitats programades en cadascun. L'espai infantil, dirigit a les i els més menuts de la ciutat, va comptar amb tot tipus de jocs, tallers, atraccions infantils i regals. A l'espai jove va haver activitats esportives i exhibicions. Mentre que a l'espai solidari es va celebrar la vuitena edició del Joc Solidari, activitat central de la Comissió Solidària de la Casa de Joventut Sauqala on es recapten diners per a projectes de cooperació internacional i que consisteix en ensenyar els xiquets i xiquetes, a través de proves i jocs, les diferències que hi ha las cinc continents. Els participants d'aquest Joc Solidari són els alumnes dels col·legis de la ciutat, que juguen per aconseguir diners que cada centre destina a un projecte seleccionat i respecte al qual s'ha treballat prèviament a les aules.

La jornada festiva va concloure amb el lliurament dels premis. Per una banda, es van atorgar els guardons del Concurs de la Samarreta del Joc Solidari. El primer premi va estar per al dibuix presentat per Andrea Ruiz Morcillo, del CP Sanchis Almiñano. La resta de premis han recaigut en Marina Abanuza Martínez del col·legi Madre Josefa Campos, Paula Gradolí Hotelano del Mare de Déu de l'Olivar, Jorge Amoraga Galán del Bonavista i Silvia Labrador Salguero del Vila d'Alaquàs.

A continuació es va atorgar un diploma de participació a cadascun dels col·legis participants en el Joc, donat que entre tots han aconseguit arreplegar una quantitat superior a 11.000 euros. Amb aquests diners, els col·legis participaran en diferents projectes de cooperació. Així, els col·legis Sanchis Almiñano i Madre Josefa Campos destinaran enguany la seua ajuda a una casa d'acollida a Perú; el Mare de Déu de l'Olivar contribuirà amb aquests diners amb el projecte "Manteniment d'un centre d'experimentació i formació agrícola en campaments de refugiats sahrauís", de l'associació Gent Solidària de l'Horta Sud. Els col·legis Bonavista i González faran la seua aportació al projecte "Recolzament a l'organització de xiquets treballadors del cantó de Paute a Equador" de l'associació Acoe en Ecuador. El centre Vila d'Alaquàs col·laborarà amb un projecte de l'entitat Hayati i el col·legi Ciutat de Cremona destinarà els seus diners recaptats al projecte "Escola de circ per a joves i xiquets de la Sierra Nevada de Santa Marta" a Colòmbia de l'entitat Payasos sin Fronteras.

La jornada va finalitzar amb l'anomenament dels guanyadors del XXV Concurs de Plàstica i Literatura Infantil El Teuladí que es lliuraran el proper dia 29 de maig al Castell d'Alaquàs on els centres escolars obtindran una dotació econòmica com a premi a la participació proporcional al nombre d'alumnes i on es premiaran a més els millors treballs individuals per als cicles segon i tercer de primària en les categories de Redacció en Valencià i Castellà i en la de Plàstica.